കോവിഡ് ബാധയ്ക്ക് ഇവിടെന്താണ് സംഭവിക്കുന്നത് ? കയറിയും ഇറങ്ങിയും മുന്പോട്ട് ഇന്നലെ ബ്രിട്ടനില് 100 കവിഞ്ഞ മരണങ്ങളും 30,000 പുതിയ രോഗികളും ലണ്ടന്: ബ്രിട്ടനില് കോവിഡ് വ്യാപനത്തിന് നാമമാത്രമായ വര്ദ്ധനവ് ഉണ്ടാകുന്നുണ്ടെങ്കിലും അത് കാര്യമാക്കാനില്ല എന്നാണ് ഈ രംഗത്തെ വിദഗ്ദര് പറയുന്നത്. രോഗവ്യാപന ഗ്രാഫ് തിരശ്ചീന രേഖയായി മാറാന് തുടങ്ങിയിരിക്കുന്നു. ഇന്നലെ 29,612 പേര്ക്കാണ് പുതിയതായി കോവിഡ് സ്ഥിരീകരിച്ചത്. കഴിഞ്ഞയാഴ്ച്ചയിലെ കണക്കുമായി താരതമ്യം ചെയ്യുമ്ബോള് വെറും 1 ശതമാനത്തിന്റെ വര്ദ്ധനവ് മാത്രമാണ് ഉണ്ടായിരിക്കുന്നത്. അതേസമയം, പ്രതിദിന കണക്കുകളേക്കാള് കൂടുതല് വിശ്വാസയോഗ്യമായ പ്രതിവാര ശരാശരിയാണെങ്കില് ജൂലായ് അവസാനത്തിനു ശേഷം ഇതാദ്യമായി കുറയുവാനും ആരംഭിച്ചു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഇന്നലെ 104 കോവിഡ് മരണങ്ങളാണ് ബ്രിട്ടനില് രേഖപ്പെടുത്തിയത്. കഴിഞ്ഞ ആഴ്ച്ചയിലെ കണക്കുമായി താരതമ്യം ചെയ്യുമ്ബോള് 12.6 ശതമാനത്തിന്റെ കുറവാണ് അനുഭവപ്പെട്ടത്. കൃത്യമായ കണക്കുകള് ലഭ്യമല്ലെങ്കിലും, ചികിത്സതേടി ആശുപത്രികളില് എത്തുന്ന രോഗികളുടെ എണ്ണത്തിലും കുറവുണ്ടാകുന്നു എന്ന് തന്നെയാണ് റിപ്പോര്ട്ടുകള് പറയുന്നത്. കൊവിഡിനൊപ്പം ജീവിക്കുവാനും, രോഗം ഗുരുതരമാകാതെ നോക്കാനും ഒരു മാര്ഗ്ഗം ലഭിച്ച സാഹചര്യത്തില് സമ്ബൂര്ണ്ണ ലോക്ക്ഡൗണ് എന്നത് ഇനി നീതീകരിക്കാവുന്ന ഒന്നല്ല എന്ന് ശാസ്ത്രജ്ഞ പറഞ്ഞതിനു തൊട്ടുപിന്നാലെയാണ് ഈ പുത്യ കണക്കുകള് പുറത്തുവരുന്നത്. ഭാവിയിലെ കോവിഡ് നിയന്ത്രണം, രോഗം പിടിപെടാനും അത് ഗുരുതരമായ പ്രത്യാഘാതങ്ങള് സൃഷ്ടിക്കുവാനും ഇടയുള്ള വിഭാഗങ്ങളെ കേന്ദ്രീകരിച്ചുള്ളതാകണം എന്നാണ് യൂണിവേഴ്സിറ്റി കോളേജ് ലണ്ടനിലെ പകര്ച്ചവ്യാധി വിദഗ്ദനായ പ്രൊഫസര് ആന്ഡ്രൂ ഹേവാര്ഡ് പറയുന്നത്. കഴിഞ്ഞ മാസം തന്നെ ഇംഗ്ലണ്ടില് ലോക്ക്ഡൗണ് നിയന്ത്രണങ്ങള് പൂര്ണ്ണമായും പിന്വലിച്ചിരുന്നു. കുറച്ചു ദിവസങ്ങള്ക്ക് മുന്പ് വെയില്സും സ്കോട്ട്ലാന്ഡും സമാനമായ നടപടികള് സ്വീകരിച്ചിരുന്നു. ഇതോടെ ബ്രിട്ടന് സാധാരണ ജീവിതത്തിലേക്ക് മടങ്ങാന് തുടങ്ങുകയാണ്. രാജ്യത്തെ പ്രമുഖ കൊറോണ വൈറസ് വിദഗ്ദനായ സര് ആന്ഡ്രൂ പൊള്ളാര്ഡ് ഒരുപടി കൂടി മുന്നോട്ട് പോയിരിക്കുകയാണ്. കോവിഡ് ലക്ഷണങ്ങള് ഇല്ലാത്തവര് സാധാരണയായ കോവിഡ് പരിശോധനകള്ക്ക് വിധേയരാകേണ്ടതില്ല എന്നാണ് അദ്ദേഹം പറയുന്നത്. ജോയിന്റ് കമ്മിറ്റി ഓണ് വാക്സിനേഷന് ആന്ഡ് ഇമ്മ്യുണൈസേഷന് ചെയര്മാന് കൂടിയായ സര് ആന്ഡ്രൂ ഇതുമായി ബന്ധപ്പെട്ട നിയമം കൊണ്ടുവരണമെന്ന് എം പിമാരോട് ആവശ്യപ്പെടുകയും ചെയ്തു. വ്യാപകമായ ഒരു പകര്ച്ച വ്യാധി എന്നതില് നിന്നും ഒരു സാധാരണ പകര്ച്ചവ്യാധി എന്ന നിലയിലേക്ക് കോവിഡ് ചുരുങ്ങുകയാണെന്ന് അദ്ദേഹം ചൂണ്ടിക്കാട്ടി. പരക്കെയുള്ള രോഗവ്യാപനം ഇനി ഉണ്ടാകില്ലെന്നു അതിനാല് തന്നെ വിപുലമായ ഒരു ജനതതിയെ ലക്ഷ്യം വച്ചുള്ള നിയന്ത്രണങ്ങള്ക്ക് പ്രസക്തിയില്ലെന്നും അദ്ദേഹം പറയുന്നു. അതേ സമയം സമൂഹ പ്രതിരോധം അഥവാ ഹേര്ഡ് ഇമ്മ്യുണിറ്റി എന്നത് ഒരു മൂഢസ്വപനം മാത്രമാണെന്നും അദ്ദേഹം പറഞ്ഞു. വാക്സിന് എടുത്തവര്ക്കും കോവിഡ് പിടിപെടാം. രോഗത്തിന്റെ കാഠിന്യം കുറയ്ക്കുക മാത്രമാണ് വാക്സിന് ചെയ്യുന്നത് എന്നും അദ്ദേഹം പറഞ്ഞു. Stories you may Like